AlexejDobrolubov/national_council_slovak_2010 huggingface dataset:
35. schôdza NR SR - 13.deň - A. dopoludnia
Dátum: 2025-06-16
Poslanec: Janckulík, Igor (KDH)
Druh vystúpenia: Vystúpenie v rozprave

146. Ďakujem pekne za slovo. Janko, ďakujem pekne za tvoje vystúpenie. Tvoje vystúpenie bolo odborné, pokojné, korektné a nikoho neurážalo. Treba povedať, nikoho neurážalo, lebo keď počúvam tú diskusiu, tak mi je fakt zle z toho. A neurazil si ani žiadnu politickú stranu. Mrzí ma, že na poslancov KDH je teraz vyvíjaný obrovský hejt, že máme zlé úmysly. My presadzujeme svoje hodnoty na zdravých základoch, na zdravých základoch, upozorňujem. Stále nás tu niekto k niečomu vyzýva, aby sme ustúpili, aby sme nehlasovali. Ale čo máme poprieť svoje svedomie? Veď to bol náš aj politický program, 35 rokov KDH to má v stanovách a my teraz ideme na nejaké výzvy a na nejaké hejty ustúpiť. A hlavne ma hnevá aj to, že niektorí poslanci teraz na tých sociálnych sieťach zrazu nás začali strašne hejtovať a pritom tí poslanci ešte pred pár mesiacmi mali také isté hodnoty ako my. A zrazu ich stratili, lebo počet lajkov môžu získať, tak nás hejtujú. Ale nás nezlomíte. Ďakujem. (Potlesk,)
35. schôdza NR SR - 10.deň - A. dopoludnia
Dátum: 2025-06-11
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

Ďakujem pekne za slovo. Ďakujem, pán kolega, za tvoje vystúpenie a odôvodnenie. Určite je to dobrý spôsob ako pomôcť aj týmto ľuďom, lebo treba si aj uvedomiť, že v niektorých regiónoch, ja pochádzam konkrétne z Oravy a na očné vyšetrenie čakáme zhruba pol roka. Pol roka kým dostaneme termín. To znamená, že ten vodič už musí počítať v 64 rokoch pomaly, aby sa objednal u očného. Keby to tu tak fungovalo u nás, že sa dostanete na to zdravotné vyšetrenie v nejakej dobe, do týždňa, tak podľa mňa by to až taký problém nebol. Dobre, nech v 65-ke sa robia tieto kontroly, ale kvôli tomu, že máme veľký nedostatok týchto lekárov, tak podľa mňa to nie je dobré. A sám každý pacient vie aj zhodnotiť, že či má ten zdravotný stav horší alebo ako sa cíti a tým pádom on vie ísť ku tomu lekárovi. A podľa mňa tak, ako je to v návrhu uvedené, že by to robil len všeobecný, si myslím, že to je veľmi dobrá myšlienka. Lebo my nepotrebujeme zaťažovať lekárov, ktorí potrebujú riešiť akútnych pacientov. Ale nie, oni sa potom zabávajú, doslova, s pacientami a strácajú čas vo vyšetrení s pacientami, ktorých vlastne ani vôbec vyšetrovať nemusia. Ja si myslím, že tento návrh by si mohla osvojiť aj koalícia, vyslať takto signál, že vieme prijímať zákony aj pre bežných ľudí a vieme im takto pomôcť. Ďakujem ešte raz, pán kolega, za to vystúpenie.
35. schôdza NR SR - 9.deň - A. dopoludnia
Dátum: 2025-06-10
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

20. Ďakujem pekne za slovo. Štefan, ty si vo svojom vystúpení nespomenul dopravnú infraštruktúru. Ja viem, že tých problémov je strašne moc, ale dopravná infraštruktúra je veľmi dôležitá pre Slovensko a pre náš národ, lebo keď sa pozrieme tie okolité štáty, ako nás brutálne predbehli, tak to je nonsens, ako my zaostávame. A tu si treba aj uvedomiť, že keď nie sú postavené diaľnice a rýchlostné cesty, tak častejšie na týchto cestách I. triedy alebo na tých dvojkách, trojkách dochádza aj k smrteľným nehodám a takto ľudia zbytočne prichádzajú o životy. Vrátim sa ku cestám I. triedy. Ja som mal minulý týždeň, aj náš výbor pre verejnú správu a regionálny rozvoj stretnutie s generálnym riaditeľom Slovenskej správy ciest a počas dvojhodinového stretnutia tento generálny riaditeľ si neurobil ani jednu poznámku. A viete, prečo ani jednu poznámku? Lebo nemusel, lebo jeho odpoveď vždy bola nemáme peniaze, nedá sa, za to je niekto iný zodpovedný a stále takto dookola opakoval. Takže takto. Ja si myslím, že Slovenská republika nemôže fungovať, lebo ľudia za to nemôžu, v akom stave máme cesty. A mohol by som ďalej rozprávať, mohol by som rozprávať o železniciach. Železnice, buď nám vlaky horia, alebo vlaky sa pohybujú úplne nízkou rýchlosťou, päť kilometrov rýchlosť za hodinu, čo v dnešnej dobe, kde vidíme, že na západe vlaky premávajú aj vyše 200-kilometrovou rýchlosťou, tak to je úplne trápne. Ale vieme, že toto je dlhodobý problém a ak vláda sa nezačne venovať tomuto problému, tak to bude aj pre našu ekonomiku aj turizmus, dá sa povedať, veľký problém, lebo sa stále sťažujeme, že nefungujú nám tu nejaké veci, ale keď podnikatelia nemajú vytvorené podmienky, tak sa im tu veľmi ťažko podniká na Slovensku. Ďakujem.
35. schôdza NR SR - 8.deň - A. dopoludnia
Dátum: 2025-06-06
Poslanec: Janckulík, Igor (KDH)
Druh vystúpenia: Vystúpenie v rozprave

77. Ďakujem pekne za slovo. Pán kolega, súhlasím s tým, čo si povedal, hlavne o tom odpisovaní tej dépeháčky, o čom sa tu už verejne rozpráva, že je takáto možnosť, že príde k tomu a chcem len upozorniť na to, že ak k tomu príde, tak to nahnevá viacerých podnikateľov a obávam sa, že tie svoje živnosti alebo to podnikanie doslova zavesia na klinec, lebo títo podnikatelia sú tiež ľudia a sledujú, ako to funguje v štátnej správe. Teraz sme napríklad boli svedkami, že Národná diaľničná spoločnosť si zakúpila 253 osobných áut, z toho sú tam aj luxusné motorové vozidlá a myslíte, že tie motorové vozidlá sú len využívané na služobné cesty alebo pracovné cesty? No určite nie. Takže nemôžeme robiť bič len na tých, ktorí nám tu prinášajú dane a na štátnu správu, tam im dávame voľnú ruku, že môžu si robiť, čo chcú. Bavili sme sa tu už aj v rozprave o tých tridsiatich piatich, alebo už ani neviem, koľko máme štátnych tajomníkov, tak ja si myslím, že tiež, že tie autá nevyužívajú na pracovné alebo služobné cesty, ale chodia aj za svojou rodinou alebo na súkromné cesty. Takže keď má byť rovnaký meter, tak by mal byť na všetkých, ale nerobme to stále, že len všetko proti podnikateľom, lebo na nich už orať nemôžeme. Ďakujem.
35. schôdza NR SR - 7.deň - B. popoludní
Dátum: 2025-06-05
Poslanec: Janckulík, Igor (KDH)
Druh vystúpenia: Vystúpenie v rozprave

149. Ďakujem za slovo. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený výborom za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky a Ministerstva hospodárstva Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 5. septembra 2025 a gestorský výbor do 8. septembra 2025. Pán predsedajúci, prosím, otvorte rozpravu k uvedenému návrhu zákona.
35. schôdza NR SR - 2.deň - B. popoludní
Dátum: 2025-05-28
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

8. Ďakujem pekne za slovo. Pán kolega, aj my v KDH to kvitujeme, tento návrh zákona. Je to veľmi dobrý návrh zákona, lebo tiež sa pod to... máme problémy v Žilinskom samosprávnom kraji, máme viacero internátov na stredných školách a vieme, že to je veľký problém, čo sa týka finančných zdrojov, lebo župa vždy hasí nejaké problémy, ktoré horia doslova, ale na tie internáty nikdy sa nenájdu finančné zdroje v rozpočte žúp. A toto je veľmi dobrý produkt a hlavne, že to nejde do finančného zaťaženia. Ten pozmeňujúci návrh si musíme ešte pozrieť, lebo nemali sme to čas nejako detailnejšie, ale mali by tam byť len nejaké asi drobné úpravy, ale poslanecký klub KDH určite tento návrh zákona podporí, lebo podľa mňa toto je správna cesta, ako pomôžeme župám, ktoré vlastnia stredné školy a, samozrejme, tak ako si aj spomenul, vysoké školy a univerzity. To tiež takisto potrebujú súrne a dá sa povedať, že tie podmienky, keď chceme, aby tí študenti nám študovali, aby chodili aj za tým štúdiom, ďalej cestovali, tak potrebujeme aj kvalitné ubytovanie pre nich, lebo keď nemajú kvalitné ubytovanie, tak ich to odrádza a potom, samozrejme, vyberajú si iné školy a je to možno aj na škodu. Takže ďakujem, pán minister, že ste prišli s týmto návrhom zákona.
35. schôdza NR SR - 1.deň - B. popoludní
Dátum: 2025-05-27
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

51. Ďakujem pekne za slovo. Ďakujem, pani kolegyňa, za tvoje vystúpenie. Čo sa týka tých žandárskych zborov, ja by som to až tak čierne nevidel, skorej mi vadí tam trošku ten názov žandári. Žandárov sme tak nazývali kedysi za komunizmu. Ale vieme, že tých policajtov máme veľmi málo, chýbajú nám a ja si napríklad viem predstaviť ten žandársky zbor, aby mohol fungovať, pán minister vie asi pri čom, pri tých našich pátracích akciách, keď pátrame po nejakých nezvestných osobách, tak sa veľmi často stretávame, že z polície nemá kto ísť, lebo držia službu. Maximálne idú dvaja policajti, samozrejme nie sú vyzbrojení, lebo nemajú takú výbavu. To aj spomínala kolegyňa, že chýba tá výzbroj, výstroj týmto policajtom. Ale chodia dvaja-traja policajti a toto by som veľmi privítal, že keby tých policajtov viac prišlo pomôcť, že si trošku aj zarobia a sú to profesionáli a nám to veľmi pomôže, lebo my sme predsa len dobrovoľníci a tí profesionáli, keď sa nachádzajú v tom teréne, tak že ten výsledok môže byť lepší a môžeme zachrániť ľudský život. Takže toto by som až tak čierne nevidel. Toto aj kvitujem, len treba to nejako dobre nastaviť, aby to dobre fungovalo, aby tí policajti tam prišli včas a aby to potom bolo nejako koordinované, ale to vidím plusové. Čo sa týka tých ďalších vecí, čo kolegyňa spomenula, no máme aj budovy v dezolátnom stave, kancelárie pre policajtov v dezolátnom stave, možno aj toto je jedna z vecí, prečo sa tí policajti nehlásia, keď vidia, do akých podmienok idú pracovať, tak ich to trošku odradzuje. Takže tu by bolo dobré, aby tie finančné zdroje sa našli a aby sa im tie pracovné podmienky zlepšili, aby ich to ťahalo trošku ísť do tej práce. Ďakujem.
33. schôdza NR SR - 15.deň - B. popoludní
Dátum: 2025-04-16
Poslanec: Janckulík, Igor (KDH)
Druh vystúpenia: Vystúpenie v rozprave

78. Ďakujem pekne za slovo. Ďakujem, pán kolega, za tvoje vystúpenie. A na úvod musím povedať, že neziskové organizácie nepotrebujú štát, ale štát potrebuje neziskové organizácie. Opakujem, neziskové organizácie nepotrebujú štát, ale štát ich potrebuje, lebo tak ako tu viacerí rečníci povedali, sú to ľudia, ktorí to robia s nadšením, za vlastné peniaze, vo vlastnom osobnom voľne, na úkor svojej rodiny a tak ďalej. Aj z tohto dôvodu ja by som chcel znova a opäť vyzvať a požiadať predkladateľov, aby stiahli tento návrh zákona, a to z jednoduchého dôvodu, že väčšina koaličných poslancov ani nevie, čo sú neziskové organizácie. Nevedia, čo vykonávajú, akú majú činnosť. A tí, čo vedia, tak budú, žiaľ, hlasovať proti svojmu vedomiu a svedomiu. To je veľmi smutné. A nepáči sa mi aj to, čo spomenul pán kolega vo svojom vystúpení, že hádžeme všetky neziskovky do jedného vreca. Veď predsa máme tu ix neziskoviek, ktoré vykonávajú veľmi dobrú a prospešnú prácu, a tie, čo vykonávajú zlú prácu, alebo sú nejaké nie dobré, tak na to máme iné páky, ako zakročiť. Ale nie, teraz my prijmeme zákon proti všetkým neziskovkám, a tak ako tu bolo povedané, výkazy a 211-tky budú tieto neziskovky písať, vykazovať. Ono nakoniec to tak dopadne, že tie neziskové organizácie buchnú dverami a povedia, k eď nás štát nepotrebuje, my ich tiež nepotrebujeme , a zrušia to. Ďakujem.
33. schôdza NR SR - 15.deň - A. dopoludnia
Dátum: 2025-04-16
Poslanec: Janckulík, Igor (KDH)
Druh vystúpenia: Vystúpenie v rozprave

4. Ďakujem za slovo. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený výborom za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií SR a Ministerstva hospodárstva Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet a Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona.
33. schôdza NR SR - 14.deň - B. popoludní
Dátum: 2025-04-15
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

107. Ďakujem za slovo. Ďakujem, Maroš, za tvoje vystúpenie. Ja som tiež členom jedného občianskeho združenia od roku 2008 a našou hlavnou činnosťou nášho združenia je pátranie po nezvestných osobách. Robíme to zdarma, bez nároku na odmenu, v našom osobnom voľne. Teraz hľadáme tiež jednu pani, jedenásť dní je stratená a desať dní polícia nebola schopná lokalizovať jej mobilný telefón. Počujete dobre. Desať dní nebola schopná polícia lokalizovať jej mobilný telefón, ktorý bol pripojený do elektrickej siete. To znamená, že rodina nám telefonuje, volá nám, prosí nás o pomoc a my ich hľadáme po vode, po horách a neviem, kadiaľ všade chodíme, lebo nemáme žiadnu indíciu. Nevieme, že kde máme hľadať, lebo polícia nie je schopná desať dní lokalizovať mobilný telefón. Suplujeme štát, pomáhame tomuto štátu a štát si to neváži. To je akože veľmi smutné. A teraz máme robiť podľa tohto nového zákona nejaké výkazy. Viete, ja som rád, keď tí chlapi sadnú do áut, idú od rodiny a idú niekde na pátračky a idú pomáhať hľadať niekoho, kto to potrebuje v núdzi, a nie aby sme robili nejaké výkazy. A fakt ja rozmýšľam, že ak, páni kolegovia, nestiahnete tento návrh zákona, tak pani Kramplová, Milan Garaj a Adam Lučanský, asi zverejníme vaše telefónne čísla na našu stránku a keď sa niekto stratí, tak nech vás požiadajú a pôjdete vy hľadať. A uvidím, ako sa vám bude hľadať, keď vás zavolajú o druhej v noci alebo keď bude zima, mínus 20 a budete hľadať. Prosím vás, stiahnite to a nehádžte všetky občianske združenia do jedného vreca. Ďakujem.
33. schôdza NR SR - 13.deň - A. dopoludnia
Dátum: 2025-04-14
Poslanec: Janckulík, Igor (KDH)
Druh vystúpenia: Vystúpenie v rozprave

50. Ďakujem za slovo. Vážený pán predsedajúci, vážené panie poslankyne, vážení páni poslanci, v súlade § 73 zákona o rokovacom poriadku som bol určený výborom za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky a Ministerstva hospodárstva Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet a Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre financie a rozpočet, zároveň odporúčam, aby výboru uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona.
33. schôdza NR SR - 11.deň - B. popoludní
Dátum: 2025-04-10
Poslanec: Jaurová, Zora (PS)
Druh vystúpenia: Vystúpenie s faktickou poznámkou

56. Ďakujem, pán predsedajúci. Ja ešte mám také P. S. k celej tejto rozprave, že my ako keby predpokladáme, že to, že je fond v rozklade, je problém. A ono to problém je pre väčšinu ľudí, čo robia v kultúre. Len otázka je, že či to je problém aj pre vládnu koalíciu, lebo ono je tu ešte stále tá druhá možnosť, že vlastne ten rozklad fondu, ktorý je pre slovenskú kultúru kľúčový, je v skutočnosti zámer a že ten zámer je rozvrátiť fond, a keď bude úplne nefunkčný, tak ho potom zrušiť, pretože nefunguje. Malo by to tú výhodu, že by potom o financovaní kultúry mohli opäť veľmi netransparentne, klientelisticky a pod kepienkom rozhodovať na ministerstve. A ak je teda toto zámer, tak v takom prípade to niekto robí, naopak, dobre. Ale mne sa nechce veriť, že by vládna koalícia a napríklad strana SMER, ktorá, ktorej minister tento fond založil a vlastne patrí k tomu najlepšiemu, čo, čo za vlád SMER-u sa udialo, že by chcela takto zničiť niečo, čo fungovalo vždy veľmi dobre a čo je výdobytkom, ktorý si považujú všetci ľudia, ktorí pracujú v kultúre. Čiže budem sa snažiť nepripisovať tie zlé úmysly druhej strane, a práve preto ešte raz by som chcela apelovať aj na vládnu koalíciu, aby tento návrh posunuli aspoň do druhého čítania. Ďakujem.
33. schôdza NR SR - 10.deň - B. popoludní
Dátum: 2025-04-09
Poslanec: Jaurová, Zora (PS)
Druh vystúpenia: Vystúpenie s faktickou poznámkou

91. Ďakujem, pán predsedajúci. Kolega Dubéci tu troška tak načal z ďalšej strany debatu o tých dobrých a zlých daniach a aj tu tak viackrát padlo, že teda kto rád platí dane, čo ja považujem za celkom zaujímavú debatu, akú by sme tu mali možno častejšie viesť v tomto pléne. Len viete, že toto je štvrtá vláda SMER-u, ktorý má za názvom názov sociálna demokracia. A čím sa vyznačujú krajiny, v ktorých dlhodobo vládne sociálna demokracia? No vyznačujú sa tým, že majú vysoké dane a vysokú kvalitu verejnú služieb. To je to, čo sociálna demokracia prináša. Len otázka je, že za tie štyri vlády SMER-u, kedy SMER prinášal kvalitné verejné služby? Pamätáte si čo len jednu takú politiku? Pozrime sa, ako vyzerá zdravotníctvo, pozrime sa ako vyzerá školstvo, sociálne služby, o kultúre by sa dalo hovoriť. Nie. SMER nerobil kvalitné verejné služby. SMER dával ako pod hlavičkou sociálnej demokracie maximálne dávky a dávky nie sú niečo, čo by vytváralo kvalitu verejných služieb, ani niečo, čo by podporovalo ekonomiku, z ktorej potom ďalej sa dajú kvalitné verejné služby budovať. No ale napriek tomu ešte stále ľudia boli ochotní platiť dane a vy ste im zaviedli transakčnú daň. Ja som tu veľa o tom hovorila, ako to znižuje vôbec ochotu ľudí platiť akékoľvek dane a ako to zníži výnosy z iných daní. Takže ja by som vám radila to troška zvážiť, lebo skutočne v situácii, v akej my na Slovensku sme, to nebol dobrý nápad.
33. schôdza NR SR - 10.deň - B. popoludní
Dátum: 2025-04-09
Poslanec: Jaurová, Zora (PS)
Druh vystúpenia: Vystúpenie s faktickou poznámkou

74. Ďakujem, pán predsedajúci. Ja by som tiež rada zareagovala na tú tému zvýšeného používania hotovosti, ktorá teda je evidentným dôsledkom transakčnej dane. Už tu bolo teda povedané, sme tu viacerí hovorili o tom, že očividne tá doba kešu sa vracia. A ja rozumiem, že niektorým to vlastne môže byť aj sympatické a tuto moji mladší kolegovia si asi úplne nepamätajú tú dobu kešu, ale tipujem, že minimálne tuto druhá časť sály si to veľmi dobre pamätá. A spomeňte si v tých, nemusíme ísť ani do deväťdesiatych rokov, spomeňte si v tých dvetisícich rokoch, že aký bol vtedy výber daní, keď ho porovnáte so súčasnosťou, či už dani z príjmu fyzických alebo právnických osôb bol radikálne nižší ako je dnes, pretože logicky hotovostné platby zvyšujú možnosť daňových únikov a zväčšujú tú sivú ekonomiku. Čiže ono sa veľmi jednoducho môže stať, že dôsledkom transakčnej dane bude radikálne nižší výber iných daní. A v konečnom dôsledku teda ten konsolidačný efekt, ktorý to malo mať, to mať nebude a, naopak, to bude mať presne opačný efekt. A bolo tu spomenuté teda, že kto rád platí dane. Tak ja napr. rada platím dane, keď viem, že za nich dostávam nejaké kvalitné verejné služby. Ale je toto realita Slovenska? Priniesla táto vláda aspoň jednu kvalitnú verejnú službu, ktorú môže dať na druhú misku váh k transakčnej dani? Obávam sa, že nie. A to je jeden z ďalších problémov prečo si myslí, že tá daň nikdy fungovať nebude.
33. schôdza NR SR - 10.deň - B. popoludní
Dátum: 2025-04-09
Poslanec: Jaurová, Zora (PS)
Druh vystúpenia: Vystúpenie s faktickou poznámkou

24. Ďakujem, pán predsedajúci. Páči sa mi táto atmosféra. Ja by som chcela reagovať na to, čo kolega Hargaš hovoril, kde vlastne spomínal to, že sme sa zjavne inšpirovali pri tejto transakčnej dani Maďarskom a podľa mňa to je dobre si pripomenúť, lebo však susedia to zaviedli, tak mohli sme sa z toho poučiť. V Maďarsku tá daň je teda 0,45 % a ona síce na začiatku, keď ju zaviedli, prinášala okolo 0,4 % HDP do rozpočtu, ale okamžite potom, ako bola tá daň zavedená, tak začala stúpať preferencia hotovosti a tá daň rapídne jej výber tým pádom klesal, keďže ľudia používali hotovosť. Čiže v Maďarsku vlastne priniesla transakčná daň návrat do doby kešu. A ja, vlastne tu bola taká otázka, že kto to vlastne vymyslel, stále sme sa nedopátrali, ale ja si kladiem otázku, že načo to vlastne je, lebo oni, vlastne tvrdí vláda, že to je ako keby konsolidačné opatrenie, ale ja rozmýšľam, že či to náhodou nie je presne ten dôvod tento, že sa chceme vrátiť do tej doby kešu, lebo očividne niektorí predstavitelia vládnej koalície sa v tejto dobe cítili trocha lepšie ako dnes a aj o nej s takým sentimentom hovoria. A my teda už máme právo na hotovosť aj v ústave, čiže v tomto táto vláda veľmi pekne pokračuje, v tom, čo robila tá predošlá vláda, len ja iba varujem že návrat do doby kešu znamená, že rapídne klesne výber daní a že štát už nebude mať vlastne žiadny výber daní, a tým by som sa chcela vrátiť k téme, lebo pán predsedajúci to má rád, takže potom už tie samosprávy nebudú mať... (Prerušenie vystúpenia časomerom.)